Som ung lyttet Keith mye til jazz og fikk etterhvert god kjennskap til klassisk musikk, noe som inspirerte ham til å utvikle sin egen stil, hvor han kombinerte sjangrene klassisk musikk, jazz og rock and roll. Som en tidlig bruker av Hammond-orgel fikk han kontakt med Robert Moog og samarbeidet med ham i videreutviklingen av , en analog synthesizer, i 1969. Selv om andre artister som The Beatles og The Rolling Stones hadde brukt , var Emerson den første artisten som brukte den på turné. mini|left|Terje Mikkelsen (t. høyre) med Keith Emerson (i midten) og Marc Bonilla på Parkteatret i Oslo 3. september 2012 Emerson hadde skolering innen klassisk musikk og var kjent for sine rockearrangementer av en rekke klassiske komponister, fra Johann Sebastian Bach via Modest Musorgskij til 20. århundres komponister som Béla Bartók, Aaron Copland, Leoš Janáček og Alberto Ginastera. Særlig tidlig i karrieren, fram til 1972, krediterte ikke alltid Emerson når han tok partier fra klassiske eller jazz-komponisters arbeider. Nummeret «Rondo» med The Nice er en 12/8-takt tolkning av «Blue Rondo à la Turk» av Dave Brubeck, opprinnelig i 9/8 takt.